Farg'onada o'quvchi qiz otasi shapaloq urishi oqibatida vafot etdi

Farg'ona viloyati Uchko'prik tumanida ota qizini bir shapaloq urib, o'ldirib qo'ygani haqida xabarlar tarqaldi. “Bugun.uz” holatga aniqlik kiritish uchun Bosh prokuratura va xalq ta'limi vazirligi matbuot xizmatlari bilan bog'landi.
Ma'lum bo'lishicha, ota qiziga shapaloq urganda qizning boshi qirrali joyga tekkan va shu hodisa sodir bo'lgan.
Vazirlikka ko'ra, qiz o'lgani haqidagi xabar rost. Holat yuzasidan jinoiy ish ochilgan. Voqeaga oilada kelib chiqqan janjal sabab bo'lgan.
Bosh prokuratura esa ishni o'rganayotgani, natijasi bo'yicha qo'shimcha ma'lumot berilishini ma'lum qildi.
Ma'lumot uchun, qiz maktab o'quvchisi bo'lib, Turvoq qishlog'ida joylashgan muassasa uning yaxshi o'qigani, tikuvchilik va pazandalik bilan shug'ullanganini ma'lum qilgan.
Avvalroq Farg'onada erkak xotinini uy ishlari masalasida tortishib, bolta bilan urib o'ldirgani xabar qilingandi. Shuningdek, Navoiyda ish haqi talashgan uka akasini ketmon bilan urib o'ldirgan.